open-index/open-wikipedia-markdown huggingface dataset:
ஆகாயத்துக்கு அடுத்த வீடு (நூல்)

**ஆகாயத்துக்கு அடுத்த வீடு** என்னும் நூல் பேராசிரியர் மு. மேத்தா எழுதிய தமிழ்ப் புதுக்கவிதைகளின் தொகுப்பு ஆகும். 2004 ஆம் ஆண்டில் வெளியிடப்பட்ட இந்நூலுக்கு 2006 ஆம் ஆண்டில் இந்திய அரசால் உருவாக்கப்பட்ட தன்னாட்சி அமைப்பான சாகித்திய அகாதமி விருது கிடைத்தது.  

## உள்ளடக்கம்
இந்நூலில் பின்வரும் கவிதைகள் இடம்பெற்றுள்ளன:
# இந்தியா என் காதலி
# குற்றப் பத்திரிகை
# வழுவமைதி
# ஞானம்
# வாழ்க்கை என்பது…
# உயிர் பாடும் ஒப்பாரி *(கோவை வேளாண்மைப் பல்கலைக் கழக மாணவிகள் மூவர் தர்மபுரியில் உயிரோடு எரிக்கப்பட்டபோது…)*
# வரலாறு
# குடியரசு தினம்
# நதி
# நீயும் நானும்
# பாடம்
# இன்னொரு கடத்தல் *(வீரப்பனிடமிருந்து கன்னட நடிகர் ராஜ்குமார் மீட்டு வரப்பட்டபோது)*
# எழுத்தெனப்படுவது
# அகமே புறம்
# புறமே அகம்
# விளக்குகளின் விழா
# ஒரே குரல்…
# சிறுகுறிப்பு வரைக
# கவிதையின் கதை
# விழாக் காலம்
# நேரம்
# ஆகாயத்துக்கு அடுத்த வீடு
# தீண்டாமை
# அன்பழைப்பு
# கடலுடன் ஒரு கலந்துரையாடல்
# மனக்கதவு
# இதயத்தின் தொலைபேசி *(தொலைபேசியில் உருவாகிச் சிறகடித்துத் தொலைபேசியிலேயே தொலைந்துபோன ஒரு காதலின் உரையாடல்)*
# புன்னகைக்கும் புயல்
# தாய்மண்ணே வணக்கம்
# அவளுக்கு ஓர் ஆடை *(திரைப்பட நடிமை சில்க்ஸ்மிதா தற்கொலை செய்துகொண்டபோது)*
# நியாயங்கள்
# பொங்கும் கனவுகள்
# ஓர் உரையாடல் *(நீதிமன்றம், காவிரி நடுவர் ஆணையம் அனைத்து உத்தரவுகளையும் மீறிக் கர்நாடக அரசு தமிழகத்திற்குத் தண்ணீர் தர மறுத்தபோது…)*
# வாழ்க்கை
# கன்னிமாடம்
# தாய்
# கும்பகோணத்தில் மகாவதம்
# கல்விக் கடைகள்
# சொற்பொழிவு
# பயணங்கள்
# வெற்றித்தூண்
# வெற்றியின் மறுபக்கம்
# கி.பி.2000
# இன்று முதல்…
# சுவரொட்டித் தலைவர்கள்
# பிறவிக் கடல்
# நினைவு நாள்
# மதிப்பீடு
# விடைபெறும் வேளை

## சான்றடைவு


பகுப்பு: சாகித்திய அகாதமி விருது பெற்ற நூல்கள்
பகுப்பு: தமிழ் இலக்கியம்
பகுப்பு: தமிழ் கவிதை நூல்கள்
பகுப்பு: 2004 தமிழ் நூல்கள்
பகுப்பு: இந்தியத் தமிழ் நூல்கள்
பகுப்பு: மு. மேத்தா நூல்கள்
நாட்டுப்புறத்து நகைச்சுவைக் கதைகள் (நூல்)

**நாட்டுப்புறத்து நகைச்சுவைக் கதைகள்** என்னும் நூல் **கழனியூரன்** என்னும் எழுத்தாளரால் தொகுத்து திருநெல்வேலி மாவட்ட  மொழிநடையில் எழுதப்பட்ட கதைகளின் தொகுப்பு ஆகும்.   இவற்றுள் சில கதைகள் பூகம்பம், மகாகவி, ஏழைதாசன், முங்காரி, உஷா, நாவல் லீடர் ஆகிய இதழ்களில் வெளியிடப்பட்டவை ஆகும். 

## பொருளடக்கம்
# சொல்லும் பொருளும்
# அர்த்தமும் அனர்த்தமும்
# செவிட்டு மருமகனின் கதை
# அதுதான் எனக்குத் தெரியுமே!
# பெயர் மாற்றம்
# ஒரு புதுப்பணக்காரனின் கதை
# குண்டாம்பட்டி குருசாமியின் கதை
# கள்ளக் காப்பி
# ஒரு திருவாத்தானின் கதை
# வாய் வளையம் விழுந்த கதை
# விவரமான வேலைக்காரன்
# கதையாம் கதையாம் காரணமாம்
# ஒரு செல்லக்கிறுக்கனின் கதை
# தரகனின் தந்திர மொழி
# தங்கமுடி
# பந்தலிலே பாவக்காய்
# பெண்டாட்டி தாசர்கள் கதை
# எழவு எடுத்த கதை
# முதல் பேச்சு
# அந்தர்பாட்சா கொழுக்கட்டை
# கஞ்சர்களின் கதை
# விடாக்கண்டனும் கொடாக்கண்டனும்
# பரிசு பெற்ற பொய்
# அரைவெட்டு
# இடம் பொருள் ஏவல்

## சான்றடைவு


பகுப்பு:2004 தமிழ் நூல்கள்
பகுப்பு: இந்தியத் தமிழ் நூல்கள்
நாஞ்சிலார் கவிதைகள்

**நாஞ்சிலார் கவிதைகள்** என்னும் நூல் திராவிட முன்னேற்றக் கழகத் தலைவர்களில் ஒருவரான நாஞ்சில் கி. மனோகரன் எழுதிய கவிதைகளின் தொகுப்பு ஆகும்.  நூலின் தொடக்கமாக “தலைவர் கலைஞருக்கு இதய நன்றி” என்னும் தலைப்பில் கி. மனோகரன் முன்னுரை எழுதி இருக்கிறார்.  “இந்தக் கவிதைக் கொத்து தமிழர்க்குப் பயன்படும் மாமருந்து என்னும் தலைப்பில் மு. கருணாநிதி அணிந்துரை எழுதியிருக்கிறார். சிலம்பொலி சு. செல்லப்பன் மதிப்புரை எழுதியிருக்கிறார். “இந்தச் சொல்வெட்டு ஒரு கல்வெட்டு” என்னும் தலைப்பில் இரா. வைரமுத்து, சுரதா வாழ்த்துரை எழுதியுள்ளனர் “(க)விதைகள்” என்னும் தலைப்பில் கயல் தினகரன் பதிப்புரை எழுதியிருக்கிறார். 

## பொருளடக்கம்
இந்நூலில் உள்ள கவிதைகளும் அவை வெளிவந்த இதழ்களும் வருமாறு:

## சான்றடைவு


பகுப்பு: தமிழ் இலக்கியம்
பகுப்பு: தமிழ் கவிதைகள்
பகுப்பு: 1993 தமிழ் நூல்கள்
பகுப்பு: இந்தியத் தமிழ் நூல்கள்
பகுப்பு: நாஞ்சில் கி. மனோகரன் நூல்கள்
நாகம்மாவா? (நூல்)

**நாகம்மாவா?** என்னும் நூல் **நீல. பத்மநாபன்** 1974ஆம் ஆண்டிற்கும் 1976ஆம் ஆண்டிற்கும் இடைப்பட்ட காலத்தில் எழுதிய 15 சிறுகதைகளின் தொகுப்பு ஆகும்.  இவற்றுள் 10 கதைகளை செய்தித் தொகுப்பு நடப்பியல் முறையில் எழுதப்பட்டவை என்றும் 5 கதைகளை விமரிசன நடப்பியல் முறையில் எழுதப்பட்டவை என்றும் மதுரை காமராசர் பல்கலைக்கழக தமிழ்ப் பேராசிரியர் முனைவர் சி. கனகசபாபதி பகுக்கிறார். 

## பொருளடக்கம்
இந்நூலில் உள்ள கவிதைகளும் அவை வெளிவந்த இதழ்களும் வருமாறு:

## மேற்கோள்கள்


பகுப்பு: 1978 தமிழ் நூல்கள்
பகுப்பு: இந்தியத் தமிழ் நூல்கள்
பகுப்பு: நீல. பத்மநாபன் நூல்கள்
அங்கலேஷ்வர்

thumb|250px|right|15-8-2013இல் புதிதாக துவக்கப்பட்ட 7 மாவட்டங்களுடன் குஜராத் மாநிலத்தின் புதிய வரைபடம்

**அங்கலேஷ்வர்** (Ankleshwar), நகரம் குஜராத்தின் பரூச் மாவட்டத்தில் உள்ளது. இது பரூச் நகரத்திலிருந்து பத்து கி. மீ. தொலைவில் அமைந்துள்ளது. அங்கலேஷ்வர் சமண சமய தீர்த்தாங்கரர் கோயில் புகழ் பெற்றது. . இது குஜராத்தின் *பெட்ரோலிய நகரம்* என்ற சிறப்பு படைத்தது.

## பொருளாதாரம்
பெட்ரோலிய வளமிக்க தொழில் நகரமான அங்கலேஷ்வரில், இந்திய அரசின் எண்ணெய் மற்றும் இயற்கை எரிவாயு கழகத்தின் (Oil and Natural Gas Corporation Limited (ONGC) கிளை அலுவலகம் அமைந்துள்ளது. இங்கு உரங்கள், பூச்சிக்கொல்லி மருந்துகள், மருத்துவமனை மருந்துகள், இரசாயனப் பொருட்கள் மற்றும் வேதியியல் வர்ணங்கள் தயாரிக்கும் 1000க்கும் மேற்பட்ட வேதியல் தொழிலகங்கள் உள்ளன.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி அங்கலேஷ்வர் நகர மக்கட்தொகை 1,40,839, அவர்களில் ஆண்கள் 53%, பெண்கள் 47%ஆக உள்ளனர். எழுத்தறிவு 79%ஆக உள்ளது.

## போக்குவரத்து
*நர்மதா ஆற்றின் குறுக்கே அமைந்துள்ள 133 ஆண்டுகள் பழமையான தங்கப்பாலம், அங்கலேஷ்வர் நகரை பரூச் நகரத்துடன் இணைக்கிறது.

*அங்கலேஷ்வர் இரயில் நிலையம், நகரின் நடுவில், தேசிய நெடுஞ்சாலை எண் 8இல் அமைந்துள்ளது.

*அங்கலேஷ்வர் விமான நிலையம் தேசிய நெடுஞ்சாலை எண் 8இல் அமைந்துள்ளது. .

*அங்கலேஷ்வரிலிருந்து 350 கி. மீ. தொலைவில் அமைந்துள்ள சாலை மும்பை நகரை இணக்கிறது

## மேற்கோள்கள்

பகுப்பு:குஜராத் மாநிலத்திலுள்ள ஊர்களும் நகரங்களும்பகுப்பு:பரூச் மாவட்டம்
நாரெக் நகரின் கிரகோரி

**நாரெக் நகரின் கிரகோரி**  (; 9511003) அர்மேனியத் துறவியும், கவிஞரும், இறையியலாளரும், மெய்யியலாளரும் ஆவார். ஆர்மீனியவின் *முதல் பெரும் கவிஞர்* ஆவார். இவர் பல கவிதைகளை இயற்றியுள்ளார். *[[இனிமைமிகு பாடல் (நூல்)|இனிமைமிகு பாடல்களுக்கு]]* மறைபொருள் நிறைந்த விளக்கம் அளித்துள்ளார். இவர் 977இல் *புலம்பல் நூல்* (Book of Lamentations) என்னும் பெயரில் இயற்றிய மன்றாட்டுத்தொகுப்பு, 95 பிரிவுகளைக்கொண்ட ஒரு பாடல் ஆகும். இது உலகின் பல மொழிகளில் மொழிபெயர்க்கப்பட்டுள்ளது. இது ஆர்மீனிய இலக்கியத்தில் மிகப்பெரிய படைப்பாகக் கருதப்படுகின்றது.

இவரை ஆர்மீனிய அபோஸ்தலிக்க திருச்சபை மற்றும் கத்தோலிக்க திருச்சபை புனிதரென ஏற்கின்றது. 23 பெப்ரவரி 2015இல் திருத்தந்தை பிரான்சிசு இவரை மறைவல்லுநராக அறிவித்தார்.

## மேற்கோள்கள்


பகுப்பு:951 பிறப்புகள்
பகுப்பு:1003 இறப்புகள்
பகுப்பு:கத்தோலிக்க மறைவல்லுநர்கள்
பகுப்பு:ஆர்மீனிய மக்கள்
பகுப்பு:ஆர்மீனியாவின் கிறித்தவப் புனிதர்கள்
பகுப்பு:கிறித்தவ சித்தர்கள்
கோவிந்த் பன்சாரே

**கோவிந்த் பன்சாரே** (*Govind Pansare*, நவம்பர் 26,1933—பிப்பிரவரி 20, 2015) என்பவர் மார்க்சியக் கொள்கையராகவும் பொதுவுடைமைத் தலைவராகவும் சமூகச் சீர்திருத்தவாதியாகவும் வழக்குரைஞராகவும்  விளங்கியவர்.

## பிறப்பும் படிப்பும்

மராட்டிய மாநிலத்தில் அகமதுநகர் மாவட்டத்தில் உள்ள கோலார் என்னும் சிற்றூரில் ஓர் எளிய குடும்பத்தில் ஐந்தாவது குழந்தையாகப் பிறந்தார் . இவர் குடும்பம் கடன்சுமையால் நிலங்களை இழந்து, மிகுந்த வறுமைப் பிடியில் சிக்கி வாடியது. கோலாப்பூரில் ராசாராம் கல்லூரியிலும் பின்னர் சட்டக் கல்லூரியிலும் பயின்றார். கல்லூரியில் படிக்கும்போது கோவா விடுதலைப் போராட்டம் போன்ற பல போராட்டங்களில் கலந்து கொண்டார்.

## பணிகள்

செய்தித் தாள்களை விற்பனை செய்யும் வேலையில் இருந்தார். நகராட்சி அலுவலகத்தில் ஏவலராகவும் நகராட்சிப் பள்ளியில் ஆசிரியராகவும் பணி  புரிந்தார். 1964 இல் வழக்குரைஞராக வாழ்க்கையைத் தொடங்கினார். கோலாப்பூர் வழக்கறிஞர்கள் மன்றத்தின் தலைவராகப் பல ஆண்டுகள் பதவி வகித்தார். இந்தியப் பொதுவுடைமைக்  கட்சியில் சேர்ந்து அரசியல் சமூகவாதி ஆனார்.

சுங்கச் சாவடிகளின் முறையற்ற வரி வசூல் போக்கை எதிர்த்துப் போராட்டம் நடத்தினார். இந்துத்துவா கொள்கைகளை எதிர்த்து மக்களிடையில் பரப்புரை செய்தார் காந்தியைப் படுகொலை செய்த நாதுராம் கோட்சேவை தேசியவாதியாக போற்றுவதை எதிர்த்து, கோல்ஹாப்பூரில் உள்ள சிவாஜி பல்கலைக் கழகத்தில் சிறப்புரை ஆற்றியுள்ளார்.  

## நூல்கள்

கோவிந்த் பன்சாரே 21 நூல்களை எழுதினார். அவை  பெரும்பாலும் சமூகக்  கேடுகளைச்  சுட்டிக்காட்டுவன ஆகும். 

**சிவாஜி யார்?** என்னும் நூலை எழுதியதால் பெரும் திறனாய்வுக்கு உள்ளானார்.
இந்த நூலில் இவர் சிவாஜியை சமயச் சார்பின்மையை போற்றிய ஒரு தலைவராக சித்தரித்து இருந்தார்.  இந்துத்துவா அமைப்புகளின் தத்துவத்துக்கு மறுப்பு தெரிவிப்பதாக இந்த நூல் அமைந்திருந்தது. 38 பதிப்புகளைக் கண்ட புகழ்பெற்ற நூலான இது இந்தி, ஆங்கிலம், கன்னடம், உருது, குசராத்தி போன்ற பல்வேறு மொழிகளில் மொழிபெயர்கபட்டது. 
  
## இறப்பு

2015 ஆம் ஆண்டு பிப்பிரவரித் திங்கள் 16 ஆம்  நாள் அன்று  பன்சாரே தம் மனைவியுடன்   நடந்து கொண்டு இருந்த போது  மர்ம நபர்கள் இருவர் அவர்களைத்  துப்பாக்கியால் சுட்டு விட்டுத் தப்பிச் சென்றனர். பன்சாரேவின் உடல்நிலை கேடுற்றதால் அவர் மும்பையில் உள்ள *பிரீச் கேண்டி மருத்துவமனை*யில் சேர்க்கப்பட்டார். சிகிச்சை பலனளிக்காமல் பிப்பிரவரி  20 இல் இறந்து போனார் பிப்பிரவரி 21 அன்று அவரது இறுதிச் சடங்கு நடந்தது..

## மேற்கோள்கள்
*http://www.hindustantimes.com/india-news/senior-cpi-leader-govind-pansare-dies-five-days-after-being-shot-at/article1-1319099.aspx 
*http://www.ndtv.com/india-news/anti-toll-tax-campaigner-govind-pansare-shot-in-kolhapur-on-monday-dies-741183

பகுப்பு:பொதுவுடமைவாதிகள்
பகுப்பு:இந்திய பகுத்தறிவாளர்கள்
பகுப்பு:1933 பிறப்புகள்
பகுப்பு:2015 இறப்புகள்
பகுப்பு:இந்தியப் பொதுவுடமைவாதிகள்
பகுப்பு:மகாராட்டிர எழுத்தாளர்கள்
பகுப்பு:இந்தியாவில் கருத்து வெளிப்பாட்டுச் சுதந்திரம்
பகுப்பு:20 ஆம் நூற்றாண்டு இந்திய வழக்கறிஞர்கள்
ரண்பீர்சிங் புரா

**ரண்பீர் சிங் புரா** (Ranbir Singh Pora or R. S. Pura)  இந்தியாவின் ஜம்மு காஷ்மீர் மாநிலத்தில், ஜம்மு மாவட்டத்தில் 886 மீட்டர் உயரத்தில் அமைந்த நகரம். இந்திய-பாகிஸ்தான் எல்லைப்புறத்தில் உள்ள நகராகும். இதனால் இந்திய இராணுவத்தின் முக்கிய மையமாகவும் திகழ்கிறது. இந்நகரத்தில் டோக்கிரி மொழி பேசுபவர்கள் அதிகமாக உள்ளனர்.

## பெயர்க் காரணம்
ஜம்மு காஷ்மீர் மன்னர் **ரண்பீர் சிங்** நினைவாக இந்நகருக்கு ரண்சிங் புரா எனப் பெயராயிற்று.

## பொருளாதாரம்
ரண் சிங் புராவின் முக்கிய பொருளாதாரம், வேளாண் தொழில், பால் பண்ணை பொருட்கள் உற்பத்தியில் சார்ந்துள்ளது. பாசுமதி அரிசி, கோதுமை, கடுகு, காய்கறிகள் ஆகியன பயிரிடப்படுகின்றன.

## மக்கள் வகைப்பாடு
2001ஆம் ஆண்டு மக்கட்தொகை கணக்கெடுப்பின்படி, ரண்பிர் சிங் புராவின் மக்கட்தொகை 15,197. 1000 ஆண்களுக்கு 810 பெண்கள் என்ற அளவில் பாலின விகிதம் உள்ளது. எழுத்தறிவு 86.06% விழுக்காடாக உள்ளது..

## மேற்கோள்கள்

## வெளி இணைப்புகள்
* கூகுள் வரைபட்த்தில் ரண்பிர்சிங் புரா
*ரண்பிர் சிங் புராவிலிருந்து ஜம்மு வரையான சாலை வரைபடம்

பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்பகுப்பு:ஜம்மு
நஞ்சுண்ட காடு (புதினம்)

**நஞ்சுண்ட காடு** தமிழீழப் போராட்டம் தொடர்பாக வெளிவந்த புதினங்களில் ஒன்று. இந்நாவலை தமிழீழ விடுதலைப்போராளியான குணா.கவியழகன் எழுதியுள்ளார். க.வே.பாலகுமாரன் இந் நாவலுக்கு முன்னுரை எழுதியுள்ளார்.

## வெளி இணைப்புகள்
* நஞ்சுண்ட காடு நாவலுக்கு க.வே.பாலகுமாரன் எழுதிய முன்னுரை 
* ஈழப்போரிலக்கியத்தில்  புலிப்போராளிகளின் படைப்புக்கள் 

## மேற்சான்றுகள்

பகுப்பு:ஈழத்து நூல்கள்
பரூச்

**பரூச்** (Bharuch)  (குஜராத்தி: ભરૂચ; ), இந்தியாவின் , குஜராத் மாநிலத்தின்  நர்மதை ஆறு காம்பத் வளைகுடாவில் கலக்கும் இடத்தில் அமைந்துள்ளது. இந்நகர் பரூச் மாவட்டத்தில் அமைந்துள்ளது. பரூச் நகரம் பரூச் மாவட்டத்தின் தலைமையகமாக விளங்குகிறது. வரலாற்றில் மிகவும் தொன்மை வாய்ந்தது

பரூச் நகரத்தில் சமண தீர்த்தாங்கரர் கோயில்கள் மற்றும் பௌத்த மடாலயங்கள் அதிகம் இருப்பதால் சமணர்கள் மற்றும் பௌத்தர்களுக்கும் இந்நகரம் முக்கியத்துவம் வாய்ந்தது. பருத்தி மற்றும்  செயற்கை நூல் ஆலைகள், துணி ஆலைகள், வேதியியல் தொழிற்சாலைகள், நீள இழை பருத்தி நூல்கள், பால் பொருட்கள் தயாரிக்கும் பண்ணைகள் அதிகம் கொண்ட நகரம்.

## புராண வரலாறு
ஸ்கந்த புராணத்தின்படி, பிருகு முனிவர் பரூச் நகரத்திற்கு வந்த போது, அங்கிருந்த ஒரு ஆமை மீது அமர்ந்து தவமியற்றினார். சமஸ்கிருத மொழியில் ஆமைக்கு கச்சா  (Kachchha (कच्छ)  என்று பொருள். எனவே இவ்விடத்திற்கு பிருகு கச்சா என்று அழைக்கப்பட்டது.

## துறைமுகம்
.
பண்டைய காலத்தில் பரூச்  துறைமுக வாயிலாக சீனா, எகிப்து, ரோம், இலங்கை, மதுரை, சுமத்திரா, அரேபியா, பாரசீகம் போன்ற நாடுகளுடன், தங்கம், நவரத்தினங்கள், யாணை தந்தம், வாசனை திரவியங்கள், அழகு சாதனப் பொருட்கள், பட்டு பருத்தி துணிகள் வணிகம் செழிப்பாக இருந்தது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி மக்கள் தொகை 168,391. எழுத்தறிவு விகிதம் 94%.

## மேற்கோள்கள்


## வெளி இணைப்புகள்
* பரூச் நகர இணயதளம்

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:பரூச் மாவட்டம்
பகுப்பு:பண்டைய இந்திய நகரங்கள்
பாலச்சந்திர நெமதே

**பாலச்சந்திர நெமதே** (மே 27, 1938) என்பவர் மராட்டியப் புதின ஆசிரியர், கவிஞர், திறனாய்வாளர், கல்வியாளர் எனப் பன்முகம் கொண்டவர். இந்தியாவின் மிக உயர்ந்த இலக்கிய விருதான  ஞானபீட விருது (2014) இவருக்கு  வழங்க முடிவு செய்து பாரதிய ஞானப் பீட விருதுத் தேர்வுக்குழு அறிவித்துள்ளது.

## பிறப்பும் கல்வியும்

மராட்டிய மாநிலத்தில் சங்கவி என்னும் சிற்றுரில் பிறந்தார். புனேயில் பெர்குசன் கல்லூரியில் பயின்று பட்டம் பெற்றார். டெக்கான் கல்லூரியில் மொழி நூலில்  முதுவர் பட்டமும்,  மும்பைப் பல்கலைக்கழகத்தில் ஆங்கில இலக்கியம் படித்துப் பட்டமும்,  வட  மகாராட்டிரப் பல்கலைக் கழகத்தில் ஆய்வுப் பட்டமும் இலக்கிய ஆய்வுப் பட்டமும் பெற்றார்.

## பணி

அகமது நகர், துலே, அவுரங்கபாது ஆகிய பல்கலைக் கழகங்களில் ஆங்கிலம் மராத்தி மொழிகளைக்  கற்பிக்கும் ஆசிரியராகப் பாலச்சந்திர நெமதே பணி புரிந்தார். ஒப்பீட்டு இலக்கியங்களையும் கற்பித்தார்.

## படைப்புகள்

1963  இல் பாலசந்திர நேமதே கோசலா (கூட்டுப் புழு) என்னும் புதினம் எழுதி புகழ் பெற்றார். இந்தப் புதினம் மராட்டிய உலகிற்குப் புதிய வடிவம் கொடுத்தது. ஹூல், சரிலா, பிதார்,  சூல் ஆகியவை  இவர் எழுதிய பிற புதினங்கள் ஆகும்.  இவையன்றி கவிதைத் தொகுப்புகளும் திறனாய்வுக் கட்டுரைகளும் இவரால் எழுதப்பட்டன.

## விருதுகள்

1991இல் சாகித்திய அகாதமி விருது தீகஸ்வயம்வர என்னும் விமர்சன நூலுக்காக வழங்கப்பட்டது. 
2011 இல் பத்மசிறீ விருதைப் பெற்றார். 
2014 ஆம் ஆண்டுக்குரிய ஞானப் பீட விருதுக்காகத் தேர்ந்தெடுக்கப்பட்டுள்ளார்.  இவ்விருது வரும் ஏப்ரல் மாதம் எழுத்தாளருக்கு வழங்கப்பெறும். இதற்குமுன் மராத்தியில் இவ்விருதினை 1974ல் வி. ச. காண்டேகர், 1988ல் ஷிர்வாத்கர் (எ) குஸ்மகராஜ் மற்றும் 2003ல் கோவிந்த் கராண்டிகார் (எ) விந்தா கராண்டிகார் ஆகியோர் பெற்றுள்ளனர்.

## மேற்கோள்கள்
*http://timesofindia.indiatimes.com/india/Jnanpith-Award-for-Marathi-litterateur-Nemade/articleshow/46146887.cms
*Marathi novelist Bhalchandra Nemade chosen for Jnanpith award, தி இந்து, நாள்: பிப்பிரவரி 7, 2015
*மராத்திய நாவலாசிரியர் பாலச்சந்திர நெமதேவுக்கு 2014க்கான ஞானபீட விருது, தி இந்து (தமிழ்), நாள்: பிப்பிரவரி 6, 2015
## வெளி இணைப்புகள்

*Civil Services Junction, *Civil Services Junction*, 7 February 2015.
*Reviving the true Hindu ethos, *The Hindu*, 3 July 2010.
*Brahmins, Hindutva have ruined Hindu religion: Bhalchandra Nemade, *DNA Mumbai*, 26 July 2010.
*‘हिंदू’ ही भूसांस्कृतिक संकल्पना – भालचंद्र नेमाडे, *लोकसत्ता*, 18 July 2010.
*, *Star Maaza*, 27 July 2010.
*नेमाड़े ने गांवों में पलते भोले-भाले रिश्तों की तस्वीर को उकेरा है

பகுப்பு:ஞானபீட விருது பெற்றோர்
பகுப்பு:1938 பிறப்புகள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:சாகித்திய அகாதமி விருது பெற்றோர்
பகுப்பு:மகாராட்டிர எழுத்தாளர்கள்
பகுப்பு:வாழும் மக்கள்
மகாராசகடை குகை எழுத்துக்கள்

**மகாராசகடை குகை எழுத்துகள்** என்பவை தமிழ்நாட்டின் கிருட்டினகிரி மாவட்டம் மகாராசகடை என்ற ஊருக்கு அருகில் அங்கணா மாலையில் உள்ள குகையில் காணப்படும் எழுத்துகள் ஆகும். மகராசாகடை ஊருக்கு அருகில் உள்ள மலையில் உள்ள ஈசுவரன் கெவி எனப்படும் குகையில் 'தமிழி' எனப்படும் தமிழ் பிராமி எழுத்துக்கும், சிந்துவெளி எழுத்துக்கும் இடைப்பட்ட காலத்தில் எழுதப்பட்ட எழுத்துவடிவங்கள் காணப்படுகின்றன. அதன் காலம் கி.மு.1800-500 ஆக இருக்கலாம் என்று கருதப்படுகிறது. அக்காலகட்டத்தில் சிந்துவெளி எழுத்தையும், தமிழி எழுத்தையும் கலந்த எழுத்து முறையையும் அக்கால மக்கள் பயன்படுத்தியிருக்கலாம் என்று கருதப்படுகிறது. **கமட்டன் மகன் சகடன் அனங்கன்** என்பவன் பெயர் இதில் எழுதப்பட்டுள்ளது. கமட்டன் என்பது தமிழியிலும் சகடன் அனங்கன் என்பது சிந்துவெளி எழுத்திலும் எழுதப்பட்டுள்ளது.

## இதனையும் காண்க
* பண்டைய இந்தியக் கல்வெட்டுக்கள்
## குறிப்புகள்

பகுப்பு:தமிழ் பிராமிக் கல்வெட்டுகள்
பகுப்பு:இந்தியக் கல்வெட்டுகள்
பகுப்பு:கிருஷ்ணகிரி மாவட்டம்
துருவன் தரவர்சன்

**துருவன்** (ஆட்சிக்காலம் 780-793 ) என்பவன்  இராஷ்டிரகூடப் பேரரசின் குறிப்பிடத்தக்க அரசனாவான்.  இவன் தனது அண்ணன் இரண்டாம் கோவிந்தனுக்கு பதிலாக ஆட்சிக்கட்டிலில் ஏறியவன் ஆவான். இரண்டாம் கோவிந்தன் சிற்றின்ப மகிழ்ச்சியிலும், களியாட்டங்களிலுமே அளவுக்கு மீறி ஈடுபாடுகாட்டிவந்ததால்  மக்களிடமும், உள்ளூர் தலைவர்களிடமும் தனது செல்வாக்கை இழந்தான் என்று வரலாற்றாசிரியர் காமத்  மூன்றாம் கிருட்டிணனின் கர்கடு செப்புத்தகடுகளை மேற்கோள் காட்டிக் கூறுகிறார்.  கி.பி.779 ஆண்டைய துலியா மானியக் கல்வெட்டு மற்றும் 782 ஆண்டைய கருகடள்ளி கல்வெட்டுகளில் துருவன் மன்னனானதை கூறுகின்றன. சில வரலாற்றாசிரியர்கள் துருவன் புரட்சிசெய்து அரியணையை பிடுங்கியதாக கூறுகின்றனர் என்றாலும்,   மற்ற வரலாற்றாசிரியர்கள் இரண்டாம் கோவிந்தனிடமிருந்து  அரியணை மாற்றம் அமைதியான முறையில் நடந்து முடிந்ததாக நினைக்கிறனர். இவன் கலிவல்லபன், சிறீவல்லபன், துருவவர்சன், மகாராஜாதிராஜா ,பரமேசுவரன் போன்ற பட்டங்களைக் கொண்டிருந்தான்.

## வடக்கு,கிழக்கு வெற்றிகள்

துருவன் இராஷ்டிரகூடர் ஆதிக்கத்தையும் ஆட்சி எல்லையையும் விரிவாக்கும் நடவடிக்கைகளை தொடர்ந்து செய்துவந்தான். வட இந்தியவில் அவன் கன்னோஜையும்,  மத்திய இந்தியாவின் குர்ஜர பிரதிஹாரா பேரரசு மற்றும் வங்கத்தின் தர்மபால என்கிற பாலப் பேரரசசையும், போரில் வெற்றிகொண்டான் என்றாலும் இந்த வெற்றிகளால் அப்பகுதிகளை நிரந்தரமாக தன்வசம் வைத்திருக்க இயலாவிட்டாலும்,  பொருளையும், புகழையும் அடைந்தான்.  எனினும் மற்றொரு வரலாற்றாசிரியர் துருவனின் பேரரசு வடக்கில் அயோத்தி முதல் தெற்கில் இராமேசுவரம்வரை இருந்ததாக கூறுகிறார். 

## தென்னக வெற்றிகள்
இவன் கீழைச் சாளுக்கிய நான்காம் விட்டுணுவர்தனுடன் திருமண உறவை ஏற்படுத்திக் கொண்டு அவர்களுடன் கூட்டை ஏற்படுத்திக்கொண்டான். பிறகு  மேலைக் கங்க இரண்டாம் சிவமாறனைத் தோற்கடித்து, அவனை கைது செய்து சிறையில் அடைத்தான். தன் சொந்த மகன் இளவரசன் கம்பராசாவை கங்க நாட்டுக்கு ஆளுநராக நியமித்தான். மேலும் பல்லவன் நந்திவர்மனுடன் மோதி அவன் இராஷ்டிரகூடர்களின் மேலாண்மையை ஏற்குமாறு செய்தான் நந்திவர்மனிடம் யானைகளை திரையாக பெற்றான். காஞ்சியை 785 இல் தன்கட்டுப்பாட்டில் கொண்டுவந்தான். மீண்டும் மேலைக் கங்கருக்கு  எதிராக 788இல் போர்தொடுத்தான். 

## துணைக்கண்ட வல்லரசு
இவனது ஆட்சியின் போது இராஷ்டிரகூடர்கள் இந்தியதுணைக்கண்டத்தின் பெரும் பகுதியை தங்கள் கட்டுப்பாட்டில் வைத்திருந்தனர். இந்தியதுணைக் கண்டத்தில் ஒரு வல்லரசாக இருந்தனர் 

## குறிப்புகள்



## மேற்கோள்கள்

*

*

*

பகுப்பு:இராஷ்டிரகூடர் மரபு
பகுப்பு:கர்நாடக வரலாறு
பகுப்பு:780 பிறப்புகள்
பகுப்பு:793 இறப்புகள்
பகுப்பு:இந்திய அரசர்கள்
ஆர்ப்பாட்டக் கலை

**ஆர்ப்பாட்டக் கலை** (*protest art*) என்பது ஒரு எதிர்ப்புப் போராட்டத்தை புத்தாக்கச் சிந்தனையோடு நிகழ்த்துவது ஆகும். சமூகப் போராட்டங்களில் செயற்றிறனோடு செயற்படுகின்ற தனிநபர்களும், அமைப்புகளும், குழுக்களும் பரந்துபட்ட அளவில் தங்கள் புத்தாக்கப் படைப்புத் திறனை வெளிப்படுத்திக் கவனயீர்ப்புப் போராட்டத்தை நடாத்துவார்கள்.

பதாகைகள், சுவரொட்டிகள், சுவரோவியங்கள், பொருட்கள்  போன்றவற்றைப் பயன்படுத்தித் தங்கள் செய்திகளைக் கொண்டுபோய்ச் சேர்ப்பார்கள்.

## மேற்கோள்கள்

பகுப்பு:கலைகள்
பகுப்பு:எதிர்ப்புப் போராட்ட வடிவங்கள்
கண்ட்லா துறைமுகம்

**கண்ட்லா** அல்லது **கண்ட்லா துறைமுகம்** அல்லது **புது கண்ட்லா** (Kandla, also Kandla Port  or  New Kandla) () இந்தியா வின் மேற்குப் பகுதியில் உள்ள குஜராத் மாநிலத்தின் கட்ச் மாவட்டத்தில் அமைந்த துறைமுக நகரம். கட்ச் வளைகுடாவில் கண்ட்லா துறைமுகம் அமைந்துள்ளது. சரக்குகளை கையாள்வதில் மற்ற பெரிய இந்திய துறைமுகங்களுக்கு நிகரானது. 

கண்ட்லா துறைமுகம், கப்பல்களில் சரக்குகளை கப்பல்களில் ஏற்றி இறக்குவதில் இந்தியாவில் முதல் இடத்தை வகிக்கிறது. கண்டலா துறைமுகம்,  தனியார் நிறுவனங்களுடன் கூட்டுச் சேர்ந்து எண்ணெய் சுத்திரிகரிப்பு ஆலைகளுக்குத் தேவையான கச்சா எண்ணெயை இறக்குமதி செய்கிறது.

 
## பொருளாதாரம்
1965இல் துவக்கப்பட்ட கண்டலா சிறப்புப் பொருளாதார மண்டலம், இந்தியாவின் மிகப்பெரிய சிறப்புப் பொருளாதார மண்டலம் ஆகும். . இந்தியாவின் முதல் கட்டற்ற ஏற்றுமதி துறைமுகம் கண்ட்லா துறைமுகம் ஆகும்.  கண்ட்லா துறைமுகத்திலிருந்து ஒன்பது கி. மீ.. தொலைவில் உள்ள கண்ட்லா சிறப்பு பொருளாதார மண்டலம் 310 ஹெக்டர் பரப்பளவு கொண்டது
கண்டலா துறைமுகம் உப்பு, துணிகள், தானியங்களை ஏற்றுமதி செய்வதாலும், கச்சா இரும்பு, எக்கு, இயந்திரங்கள், எண்ணெயை இறக்குமதி செய்வதாலும் அதிக வருவாய் ஈட்டும் துறைமுகமாக உள்ளது.
 துறைமுகத்தை ஒட்டியுள்ள வளர்ந்து வரும் புது கண்ட்லா நகரம் பல்வேறு தங்கும் விடுதிகள் மற்றும் கல்வி நிறுவனங்களைக் கொண்டுள்ளது

## மேற்கோள்கள்

## வெளி இணைப்புகள்
* கண்ட்லா துறைமுகத்தின் இணையதளம் 

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:இந்தியத் துறைமுகங்கள்
பகுப்பு:கட்சு மாவட்டம்
காந்திதாம்

**காந்திதாம்** (Gandhidham) இந்தியாவின், குஜராத்  மாநிலத்தில், கட்ச் மாவட்டத்தில் அமைந்துள்ள வேகமாக வளர்ந்து வரும் நகரம். இந்தியப்பிரிவினைக்கு பின் பாகிஸ்தான் நாட்டின் சிந்துப் பகுதியிலிருந்து குஜராத்திற்கு வந்த அகதிகளைத் தங்க வைக்க இந்நகரம் 1950இல் துவக்கப்பட்டது. இந்நகரை காந்திதாம் நகராட்சி மன்றம் நிர்வகிக்கிறது. மகாத்மா காந்தியடிகளின் நினைவாக, இந்நகரத்திற்கு காந்திதாம் எனப் பெயர் சூட்டப்பட்டுள்ளது. இந்நகரத்தின் முந்தைய பெயர் **சர்தார் கஞ்ச்** ஆகும். கண்ட்லா துறைமுகத்திற்கு அருகில் இந்நகரம் அமைந்துள்ளது.

## வானிலை
கோடைக்காலத்தில் மிக அதிக வெப்பமும், குளிர்காலத்தில் கடுங்குளிரும் காணப்படுகிறது. பொதுவாக வறண்ட வானிலையே உள்ளது. மழை அளவு மிகக் குறைவு.

## போக்குவரத்து
இந்திய இரயில்வே போக்குவரத்து இந்திய நாட்டின் முக்கிய நகரங்களுடன் காந்திதாம் நகரம் இணைக்கப்பட்டுள்ளது.

## மேற்கோள்கள்


## மேலும் படிக்க
*Kripalani, J. B. 1951. Gandhidham. Bombay: [Mangharam N. Thadani for the Sindhu Resettlement Corp.]
*Adams, Howard & Greely. 1952. Report on a revised plan for the town and region of Gandhidham, Kutch India, prepared for the Government of India Ministry of Transport, and the United States Department of State. [Boston: Adams, Howard & Greely].

## வெளி இணைப்புகள்
*கண்ட்லா சிறப்பு பொருளாதார மண்டலம்
*Arya Samaj, காந்திதாம்
*டொலானி அறக்கட்டளை
*KutchForever.com - கட்ச்சின் முதல் நுழைவாயில்
*Sindhu Resettlement Corporation Limited (SRC Limited), Adipur
*காந்திதாம்அரிமா சங்கத்தின் இணையதளம் 
*http://www.sindhology.org/sindhiyat.asp 

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:குசராத்து
பகுப்பு:கட்சு மாவட்டம்
உயிலங்குளம்

**உயிலங்குளம்**, இலங்கையின் வடமாகாணத்தில் உள்ள மன்னார் மாவட்டத்தைச் சேர்ந்த ஒரு சிறிய நகரம் ஆகும். ஏ-14 நெடுஞ்சாலை எனப்படும் மதவாச்சி - தலைமன்னார் நெடுஞ்சாலையில், மன்னாரில் இருந்து ஏறத்தாழ 19 கிலோ மீட்டர் தொலைவில் உள்ளது. மன்னார் பிரதேச செயலாளர் பிரிவில் உள்ள உயிலங்குளம் கிராம அலுவலர் பிரிவில் இந்த ஊர் அடங்குகிறது. இதன் எல்லைகளை அண்டி மேற்கில் புதுக்கமமும், வடக்கில் கள்ளிக்கட்டைக்காடு, நீலசேனை என்பனவும், கிழக்கில் வண்ணாமோட்டை, மாதோட்டம் என்பனவும் உள்ளன. தெற்கில் நானாட்டான் பிரதேச செயலாளர் பிரிவு உள்ளது.

## இவற்றையும் பார்க்கவும்
*மன்னார் மாவட்டத்தில் உள்ள ஊர்களின் பட்டியல்

## வெளியிணைப்புகள்
*குடிமதிப்புப் புள்ளிவிபரத் திணைக்களம் - இலங்கை

பகுப்பு:மன்னார் மாவட்டத்திலுள்ள ஊர்களும், நகரங்களும்
பூவிக்ரமன்

**பூவிக்ரமன்** (654-679) என்பவன் ஒரு மேலைக் கங்க மன்னனாவான்

## சாளுக்கியருடன் உறவு

இவன் பல்லவர்களுடனான உறவை முறித்துக்கொண்டு அவர்களின் பரம எதிரிகளான சாளுக்கியருடன் உறவைப் பலப்படுத்திக் கொண்டான். தனது மகளை இரண்டாம் புலிகேசிக்கு மணம் முடித்துக் கொடுத்தான். புலிகேசிக்குப் பிறகு தன் மகள்வழிப் பேரனை மன்னனாக்கப் பாடுபட்டான்.

பகுப்பு:மேலைக் கங்கர்கள் மரபு
 பகுப்பு:இந்திய அரசர்கள்
புஜ்

**புஜ்** (Bhuj), இந்தியா, குஜராத் மாநிலத்தின் கட்ச் மாவட்டத்தின் தலைமையகம் ஆகும். புஜ் நகரத்தை மன்னர் *ராவ் ஹமிர்ஜி* என்பவர் 1510ஆண்டில் நிறுவினார்.
சுவாமி நாராயண் மரபினர் முதன்முதலில் கட்டிய சுவாமி நாராயண் கோயில் 1822இல் புஜ் நகரத்தில்தான் உள்ளது. கைவினைப் பொருட்களுக்கான  பந்தினி என்ற சுங்கிடி சேலைகள் (bandhni) (tie and Dye), தோல் வேலைகளுக்கு பெயர் பெற்றது. 

## நில நடுக்கங்கள்
சூலை 21, 1956இல் புஜ் பகுதியில் ஏற்பட்ட நிலநடுக்கத்தில் பல்லாயிரக்கணக்கான உயிர்களும் சொத்துகளும் அழிந்தன. மீண்டும் இந்தியக் குடியரசு நாளான டிசம்பர் 26, 2001 காலையில் 6.9 ரிக்டர் அளவில் ஏற்பட்ட நிலநடுக்கத்தால், புஜ் நகரம் மற்றும் அதனைச் சுற்றியுள்ள பகுதி மக்கள் 20,000 பேர் உயிர் இழந்தனர், 1,50,000  பேர் படுகாயம் அடைந்தனர், மேலும் பல கட்டிடங்கள் இடிந்து பெரும் பொருள் இழப்புகளையும் சந்தித்தது. .

## போக்குவரத்து வசதிகள்
புஜ் இரயில் நிலையம் மற்றும் விமான நிலையங்கள், புஜ் நகரத்தை அகமதாபாத், மும்பை, காந்திநகர், புதுதில்லி, பெங்களூரு, புனே, மற்றும் நாட்டின் முக்கிய நகரங்களுடன் இணைக்கிறது. மாநில பேரூந்துகள் குஜராத் மாநிலத்தின் பிற நகரங்களுடன் இணைக்கிறது.

## மக்கள் வகைப்பாடு
2008ஆம் ஆண்டு கணக்குப்படி புஜ் பகுதியின் மக்கட்தொகை 136,429. அதில் ஆண்கள் 71,056 ஆகவும், பெண்கள் 65,373 ஆக உள்ளனர். மொத்த வீடுகள் எண்ணிக்கை 27,999ஆக உள்ளது..

## மேற்கோள்கள்

## வெளி இணைப்புகள்
* Kachchh University 
* Bhuj Bole Chhe - Website maintained by the citizens of Bhuj about their city 
* - link for official facebook id for bhuj
* Facebook page of Bhuj Bole Chhe - Voice of Bhuj Citizens

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:கட்சு மாவட்டம்
குறிஞ்சிவாணன்

**குறிஞ்சிவாணன்** (**பி. மாணிக்கம்**, தெமோதரை, பதுளை மாவட்டம், இலங்கை) குறிப்பிடத்தக்க ஈழத்துக் கவிஞர் ஆவார். 1963 இல் எழுதத் தொடங்கிய  இவர் குறிஞ்சிவாணன் என்ற புனைபெயருடன் மாக்ணி, அக்கரைப்பாமா, சாகாமம் மணியன் போன்ற புனைபெயர்களிலும் கவிதைகள் எழுதியுள்ளார்.

## வாழ்க்கைக் குறிப்பு
மலையகத்தைப் பிறப்பிடமாகக் கொண்ட இவர் அக்கரைப்பற்றில் சிலகாலம் வாழ்ந்து தற்போது திருக்கோயில் பிரிவிலுள்ள சாகாமம் எனும் குடியேற்றக் கிராமத்தில் வசித்துவருகிறார்.

## கவிதையுலகில்
இவர் தனது 18 வது வயதில் 'வெற்றி நமதே' என்னும் தலைப்பில் வீரகேசரிக்கு தனது முதற்கவிதையை எழுதினார். தொடர்ந்து தினபதி, சிந்தாமணி, ராதா, சுதந்திரன், செய்தி போன்ற பத்திரிகைகளில் இவரது 100 க்கும் மேற்பட்ட கவிதைகள் பிரசுரமாகின. 1968 இல் 'கல்லச்சு இயந்திரம்' ஒன்றைத் தயாரித்து அதன்மூலம் 'மலைக்கீதம்' எனும் மெல்லிசைப் பாடல் தொகுதியொன்றை வெளியிட்டார். அடுத்து மலையக மக்களின் பிரச்சினைகளை மையமாகவைத்து 'தேனிசை' என்ற பாடல்தொகுப்பைப் பிரசுரித்தார். 1991 இல் ஐரோப்பிய நாடான பெர்லின் நகரில் அமரர் 'நடேசையர்' நினைவாக நடைபெற்ற தமிழ் இலக்கிய மகாநாட்டில் இவரது 50 கவிதைகள் பார்வைக்கு வைக்கப்பட்டன. இவர் அக்கரை மாணிக்கம், அமரர். கவிஞர் க.வடிவேல் கல்முனைப்பூபால், சி. கனகசூரியம் போன்றோருடன் கவியரங்குகளில் பங்குகொண்டு சிறந்த கவிதைகள் பாடியுள்ளார். 1996 இல் திருக்கோவிலில் நடைபெற்ற சாகித்திய விழாவில் எழுத்தாளர் 'அன்புமணி' அவர்களால் பொன்னாடை போர்த்திக் கௌரவிக்கப்பட்டார். 1998 இல் வெளியான 'இன்னும் விடியவில்லை' எனும் மரபுக் கவிதைத் தொகுதியில் இவரது கவிதைகளும் இடம்பெற்றுள்ளன. இன்றும் எழுதிக் கொண்டிருக்கிறார்.

## வெளிவந்த நூல்கள்
* மலைக்கீதம் (1968, மெல்லிசைப் பாடல் தொகுப்பு)
* தேனிசை (பாடல்தொகுப்பு - மலையக மக்களின் பிரச்சினைகளை மையமாகவைத்து )
* துயரம் சுமக்கும் தோழர்களாய் (2011, கவிதைத்தொகுப்பு)

## விருதுகள்
* புலவர்மணி ஆ. மு. சரீபுத்தீன் தமிழியல் விருது (ரூபாய் 10,000 பணத்துடன்) - *துயரம் சுமக்கும் தோழர்களாய்* கவிதைத்தொகுப்புக்கு

## வெளி இணைப்புகள்
* கவிஞர் குறிஞ்சிவாணன் 

## மேற்சான்றுகள்

பகுப்பு:ஈழத்துக் கவிஞர்கள்
தகவற் பரிமாற்றத்திற்கான இந்திய நியமக் குறியீட்டு முறை

**தகவற் பரிமாற்றத்திற்கான இந்திய நியமக் குறியீட்டு முறை** (**இஸ்கீ**; *Indian Script Code for Information Interchange*, **ISCII**) என்பது இந்திய மொழிகளுக்கான ஒரு குறியீட்டு முறை, இது பெரும்பாலான மொழிகளையும், அதன் ஒலிபெயர்ப்பையும் குறிப்பிடத்தக்கது. பின்வரும் மொழிகளில் இஸ்கீ குறியீட்டு முறை: அஸ்ஸாமி, பெங்காலி (பங்களா) ஸ்கிரிப்ட், தேவநாகரி, குஜராத்தி, குர்முகி, கன்னடம், மலையாளம், ஒரியா, தமிழ், மற்றும் தெலுங்கு

**இஸ்கீ** பரவலாக சில அரசு நிறுவனங்களால் பயன்படுத்தப்பட்டு வருகிறது. ஆனாலும் அதைப் பரவலாக மக்கள் ஏற்கவில்லை.  **இஸ்கீ**-யைவிட இப்போது யுனிக்கோடே பெரும்பாலும்  பயன்படுத்தப்படுகின்றது.

## இஸ்கீ மாற்றுவதற்கு குறியீடு பக்கங்களை

* 57002 தேவநாகரி (இந்தி, மராத்தி, சமஸ்கிருதம், கொங்கனி)
* 57003 பெங்காலி
* 57004 தமிழ்
* 57005 தெலுங்கு
* 57006 அஸ்ஸாமி (பெங்காலி) அதே
* 57007 ஒரியா
* 57008 கன்னட
* 57009 மலையாள
* 57010 குஜராத்தி
* 57011 பஞ்சாபி (குர்முக்கி)

### தமிழ் குறியீடு
தமிழ் குறியீடு **TSCII** திஸ்கீ, **TACE16**, **TAB**, **TAM** மற்றும் **Unicode** (யுனிகோட்) என பலவைகயான தமிழ் குறியீடுகள் வறலாற்றுப்பூர்வமாக படைக்கப்பட்டும், பயன்படுத்தப்பட்டும் வந்துள்ளன. 2010-இல் இருந்து தற்போது வரை யுனிக்கோட் (ஒருங்குறி) UTF-8 குறியீடு அதிகமாக பயன்படுத்தப்பட்டு வருகிரது.

## குறியீட்டின் அமைப்பு
கீழே தேவநாக்ரி எழுத்துக்களின் குறியீட்டு அமைப்பு (Codepage layout) காணலாம். அஸ்ஸாமி, பெங்காலி, குஜராத்தி, அச்சுப், கன்னடம், மலையாளம், ஒரியா, தமிழ், மற்றும் தெலுங்கு குறியீடு செட் இதைப் பொலவே இருக்கின்றன. ஒவ்வொரு  எழுத்துக்களின் தசம மதிப்பும் மற்றும் அதன் யுனிகோட் சமமான குறியீடும் காட்டப்பட்டுள்ளது.

### இஸ்கீ அனைத்து மொழிகளூக்குமான குறியீட்டின் அமைப்பு (Codepage layout)

## வெளி இணைப்புகள்
* Converters from/to ISCII to/from various fonts
* The ISCII 1991 standard (PDF)
* Padma – Mozilla extension for transforming ISCII to Unicode 
* Padma – Transformer from ISCII to Unicode for Telugu
* PHP script for ISCII to and from Unicode
பீட்

**பீட் ** ( ; 672/673 – 26 மே 735) அல்லது **வணக்கத்திற்குரிய புனித பீட்** () என்பவர் ஆங்கிலேயத் துறவியும், அறிஞரும் எழுத்தாளரும் ஆவார். இவரின் *ஆங்கிலேயத் திருச்சபையின் வரலாறு* (Historia ecclesiastica gentis Anglorum) என்னும் படைப்பு இவருக்கு *[[இங்கிலாந்தின் வரலாறு|ஆங்கிலேய வரலாற்றின்]] தந்தை* என்னும் பட்டத்தைப் பெற்றுத்தந்தது.

1899இல் திருத்தந்தை பதின்மூன்றாம் லியோ இவரை திருச்சபையின் மறைவல்லுநர் என அறிவித்தார். இப்பட்டத்தைப்பெற்ற ஒரே ஆங்கிலேயர் இவராவார். இவர் ஒரு சிறந்த மொழியியலாளரும், மொழிபெயர்ப்பு வல்லுநரும் ஆவார். இவரின் படைப்புகள் திருச்சபைத் தந்தையரின் கிரேக்க மற்றும் இலத்தீன் படைப்புகளை ஆங்கிலோ-சாக்சன் மக்கள் புரிந்துகொள்ளும் வகையில் எளிமையாக்கின.

## மேற்கோள்கள்


பகுப்பு:673 பிறப்புகள்
பகுப்பு:735 இறப்புகள்
பகுப்பு:பெனடிக்டன் சபையினர்
பகுப்பு:கிறித்தவ இறையியலாளர்கள்
பகுப்பு:கத்தோலிக்க மறைவல்லுநர்கள்
பகுப்பு:பிரித்தானிய வரலாற்றாளர்கள்
பகுப்பு:இங்கிலாந்தின் கிறித்தவப் புனிதர்கள்
பகுப்பு:விவிலிய மொழிபெயர்ப்பாளர்கள்
பகுப்பு:திருச்சபைத் தந்தையர்கள்
டிரென்ட் போல்ட்

**டிரென்ட் அலெக்சாந்தர் போல்ட்** (*Trent Alexander Boult*, பிறப்பு: 22 சூலை 1989) என்பவர் நியூசிலாந்து துடுப்பாட்ட வீரர் ஆவார். இவர் இடது-கை விரைவு-நடுத்தரப் பந்துவீச்சாளரும், வலது-கை மட்டையாளரும் ஆவார். நவம்பர் 2019 நிலவரப்படி ஐசிசியின் ஒருநாள் பந்துவீச்சாளர்கள் தரவரிசையில் 2வது இடத்தில் உள்ளார்.

நியூசிலாந்து அணிக்காக தேர்வுப் போட்டிகளில்  2011ஆம் ஆண்டும் ஒருநாள் போட்டிகளில் 2012ஆம் ஆண்டும் போல்ட் அறிமுகமானார். சனவரி 2016இல் ஐசிசியின் ஒருநாள்  பந்துவீச்சாளர்கள் தரவரிசையில் முதலிடம் பிடித்தார். சூலை 2019இல் நியூசிலாந்து அணிக்காக உலகக்கிண்ணப் போட்டிகளில் மும்முறை வீழ்த்திய முதல் வீரர் ஆனார்.

## மேற்கோள்கள்

## வெளி இணைப்புகள்

* 
* 
* 

பகுப்பு:நியூசிலாந்துத் துடுப்பாட்ட வீரர்கள்
பகுப்பு:1989 பிறப்புகள்
பகுப்பு:வாழும் மக்கள்
பகுப்பு:சன்ரைசர்ஸ் ஐதராபாத் அணி வீரர்கள்
பதின்மூன்றாம் லியோ (திருத்தந்தை)

**திருத்தந்தை பதின்மூன்றாம் லியோ** (2 மார்ச் 1810 &ndash; 20 ஜூலை 1903), இயற்பெயர் **வின்சேன்ஸோ ஜொவாக்கீனோ ரஃபயேல் லூயிஜி பெச்சி** என்பவர் கத்தோலிக்கத் திருச்சபையின் திருத்தந்தையாக 20 பெப்ரவரி 1878 முதல் 1903இல் தனது இறப்புவரை இருந்தவர் ஆவார். இவர் இத்தாலிய துறை குடும்பத்தைச்சேர்ந்தவர். 93ஆம் அகவை வரை திருத்தந்தையாக இருந்ததால், திருத்தந்தையர்களுள் மிக மூத்த அகவைவரை பணியாற்றியவர் இவர் ஆவார். ஒன்பதாம் பயஸ் மற்றும் இரண்டாம் அருள் சின்னப்பருக்கு அடுத்து மிக நீண்ட காலம் ஆட்சி செய்தவர் இவர் ஆவார்.

இவர் அறிவுசார் இறையியலுக்காகப் பெரிதும் அறியப்படுகின்றார். கத்தோலிக்க மரியாளியலில் இவரின் பங்கு குறிக்கத்தக்கது. இவர் செபமாலை மற்றும் உத்தரிய பக்தியினை வளர்க்க முனைந்தார். செபமாலையினைக்குறித்து 11 சுற்றுமடல்களை எழுதியதால் இவர் *செபமாலையின் திருத்தந்தை* எனறு அழைக்கப்படுகின்றார். 1870க்குப்பின்பு திருத்தந்தை நாடுகளின்மேல் தனது ஆட்சிக்காலம் முழுவதும் அதிகாரம் இல்லாமல் இருந்த முதல் திருத்தந்தை இவர் ஆவார்.

ஜூலை 20, 1903 அன்று தனது 93ஆம் அகவையில் இவர் காலமானார். முதலில் புனித பேதுரு பேராலயத்தில் இவர் அடக்கம் செய்யப்பட்டாலும், பின்னாட்களில் இலாத்தரன் யோவான் முதன்மைப் பேராலயத்துக்கு இவரின் கல்லறை மாற்றப்பட்டது.

## மேற்கோள்கள்


பகுப்பு:1810 பிறப்புகள்
பகுப்பு:1903 இறப்புகள்
பகுப்பு:திருத்தந்தையர்கள்
பகுப்பு:இத்தாலிய திருத்தந்தையர்கள்
அலங்

**அலாங்**  ( Alang) இந்தியாவின், குஜராத் மாநிலத்தின் பவநகர் மாவட்டத்தில் அமைந்த துறைமுக நகரம். காம்பத் வளைகுடாவில் நீண்ட கடற்கரை கொண்ட இந்நகரில் கடந்த 30 ஆண்டுகளாக அனைத்து வகையான கப்பல்களை உடைக்கும் தொழில் நடைபெறுகிறது.அலாங் கடற்கரை நகரம் பவநகரிலிருந்து 50 கி. மீ., தொலைவில் உள்ளது.

## கப்பல் உடைக்கும் தொழில்
உலக அளவில் பயணத்திற்கு பயனில்லாத கப்பல்களில் பாதிக்கு மேற்பட்டவைகள் அலாங் கடற்கரைக்கு கொண்டு வரப்பட்டு, கப்பலின் பாகங்களை தனித்தனியாக பிர்த்தெடுத்து, மறு சுழற்சி முறையில் பயன்படுத்துகின்றனர்.. அலாங் நகரத்தின் கப்பல்கள் உடைக்கும் தொழிற்சாலையை, உலகத்தின் மிகப்பெரிய கப்பல்களின் இடுகாடு என அழைக்கின்றனர்.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, 1,443 குடியிருப்புகள் கொண்ட அலாங்கின் மொத்த மக்கள்தொகை 8,309 ஆகும். அதில் ஆண்கள் 4,332   மற்றும் 3,977 பெண்கள் உள்ளனர். பாலின விகிதம் 1000 ஆண்களுக்கு 918 பெண்கள் வீதம் உள்ளனர். 6 வயதிற்குட்பட்ட குழந்தைகள் 1306 (15.72%) ஆக உள்ளனர். சராசரி எழுத்தறிவு 72.53%  ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே மற்றும்  ஆக உள்ளனர். மக்கள்தொகையில் இந்துக்கள் 97.28%, இசுலாமியர் 2.47% மற்றும் 0.19% ஆகவுள்ளனர்.

## மித்தி விர்தி அனுமின் நிலையம்
அலாங் நகரத்தின் கப்பல்கள் உடைக்கும் தொழிற்சாலைக்கு வடக்கே 3 கிலோ மீட்ட தொலைவில், மித்தி விர்தி அல்லது விராடி பகுதியில் 6600 மெகா வாட் திறன் கொண்ட அணுமின் நிலையம் அமைக்க தேசிய மின் கழகத்தின் வரைவு நகலுக்கு இந்திய அரசு ஒப்புதல் அளித்துள்ளது. . ஆனால் இப்பகுதி மக்கள் அணு மின் நிலையத் திட்டத்திற்கு கடும் எதிர்ப்பு காட்டியதால், தற்காலிகமாக திட்டம் நிறுத்தி வைக்கப்பட்டுள்ளது.

## மேற்கோள்கள்

## வெளி இணைப்புகள்
*  Alang, Gujarat: World's biggest ship breaking yard turns killer
*Lengthy article அலாங் கப்பல் உடைக்கும் தொழிற்சாலை 
*"Steelyards at Alang" Photo Essay from Architexturez about Alang in 1980s
* அலாங் தொடர்பான செய்திகள்  
*Article about Alang  and ship-breaking in general  by கிரீன்பீஸ்
*BBC: Asbestos test for 'graveyard of ships'*BBC: 'Toxic ship' docks in Indian port
*Alang Ship Recycling Street, video 6:18 min, Marco Casagrande & Nikita Wu, 2006]

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:பாவ்நகர் மாவட்டம்
பிலிம்பேர் சிறந்த நடிகை விருது (தெலுங்கு)

**சிறந்த நடிகைக்கான பிலிம்பேர் விருது - தெலுங்கு** ஆண்டுதோறும் தெலுங்கு மொழித் திரைப்படங்களில் சிறப்பான நடிப்பை வெளிப்படுத்தும் நடிகை என்னும் பிரிவில் பிலிம்பேர் பத்திரிக்கையால் வழங்கப்படும். இது பிலிம்பேர் விருதுகளில் உள்ள ஒரு பிரிவாகும். இவ்விருது 1972 ஆவது ஆண்டில் இருந்து வழங்கப்பட்டு வருகிறது. இதை அதிக முறை வென்றவர் விஜயசாந்தி ஆவார்.

## வெற்றியாளர்கள்

## உசாத்துணைகள்

## குறிப்புகள்
* 
* 
* 

பகுப்பு:பிலிம்பேர் விருதுகள்
புலிமங்கலம்

**புலிமங்கலம்** என்பது புலியைக் கொன்ற வீரனுக்கு அக்காலத்தில் எடுக்கப்பட்ட பாராட்டு விழா ஆகும்.
அவ்வீரனை புலிமேல் அமர்த்திப் பல்லக்கில் ஊர்வலம் செய்து பூமாலைகளும்,பரிசுகளும் தந்து பாராட்டி விழா எடுப்பர். புலியைக் கொன்ற காட்சிகள் வீரத்தின் வெற்றிச் சின்னங்களாக கிருட்டிணகிரி மாவட்டத்தில் பாறை ஓவியங்களாக கிடைத்துள்ளன கிடைத்த இடங்கள் மல்லசந்திரம், மகராசாகடை அருகில் பூதிக்குட்டை, கந்திலி மலை,பாண்டவர் பண்டா போன்ற சில இடங்களில் கண்டறியப்பட்டுள்ளன.

## குறிப்புகள்

பகுப்பு:தமிழர் வரலாறு
பிலிம்பேர்

**பிலிம்பேர்** என்பது பாலிவுட் என்று அழைக்கப்படும்  இந்தி சினிமா பற்றிய ஒரு ஆங்கில மொழி இதழாகும். இது டைம்சு குழுவின் சார்பு நிறுவனமான வேர்ல்ட் வைட் மீடியாவால் 1952 ஆம் ஆண்டிலிருந்து வெளியிடப்படுகிறது. 1954 ஆம் ஆண்டிலிருந்து இவ்விதழ் பிலிம்பேர் விருதுகள், தென்னிந்திய பிலிம்பேர் விருதுகள்,  கிழக்கு பிலிம்பேர் விருதுகள் போன்ற விருதுகளை வழங்கி வருகிறது.

## வரலாறு
இவ்விதழானது 1952 ஆம் ஆண்டில் டைம்சு குழுமத்திலிருந்து வெளியானது. இந்தியன் எக்சுபிரசு செய்தித்தாள் தொடங்கப்பட்ட ஒரு வருடத்திற்குப் பிறகுதான் பிலிம்பேர் வெளியிடப்பட்டது. 1953 ஆம் ஆண்டில் பிலிம்பேர் விருதுகள் முதல் முறையாக வழங்கப்பட்டன. முதலில் இந்தி திரைப்படங்களுக்கான முதல் பிலிம்பேர் விருதுகள் வழங்கப்பட்டது. அதே ஆண்டில் தமிழ், தெலுங்கு, மலையாளம் மற்றும் கன்னட மொழித் திரைப்படங்களுக்கும் விருது கொடுக்கும் விழா தொடங்கப்பட்டது. இது விருதுகள் அகாடமி விருதுகளை அடிப்படையாகக் கொண்டவை, வெற்றியாளர்களை வாசகர்களின் வாக்குகள் மூலம் தீர்மானிக்கப்பட் டது, இதனால் "பிரபலமான விருதுகள்" என்று அழைக்கப்படுகிறது. 2014 இலிருந்து பிலிம்பேர் விருதுகள் மேற்கு வங்காளம், ஒடியா, அசாமிய மொழி திரைப்படங்களுக்கும் வழங்கப்படுகிறது.

## மேலும் பார்க்க
* தென்னிந்திய பிலிம்பேர் விருதுகள்
* பிலிம்பேர் விருதுகள்

## மேற்கோள்கள்

## வெளியிணைப்பு
* 


பகுப்பு:இந்திய ஆங்கில இதழ்கள்
பகுப்பு:இந்தி மொழி இதழ்கள்
பகுப்பு:மும்பையில் ஊடகங்கள்
வி. வி. ராஜன் செல்லப்பா

**வி. வி. ராஜன் செல்லப்பா ** ஓர் இந்திய அரசியல்வாதியும், மதுரை மாநகராட்சியின் மேயரும் ஆவார். அனைத்திந்திய அண்ணா திராவிட முன்னேற்றக் கழகம் கட்சியின் உறுப்பினரான இவர், 1992 இலிருந்து 1998 வரை தமிழ்நாட்டிலிருந்து மாநிலங்களவை உறுப்பினராகவும் பதவி வகித்துள்ளார்.

அக்டோபர் 2011 இல் நடைபெற்ற உள்ளாட்சித் தேர்தலில் அஇஅதிமுக சார்பில் போட்டியிட்டு தன்னை எதிர்த்துப் போட்டியிட்ட திமுகவின் பாக்கியநாதனைத் தோற்கடித்து மதுரை மேயரானார்.

2016ஆம் ஆண்டில் தமிழ்நாடு சட்டமன்றத் தேர்தலில் மதுரை வடக்கு சட்டமன்றத் தொகுதிலிருந்து தமிழ்நாடு சட்டமன்றத்திற்கு தேர்ந்தெடுக்கப்பட்டவர். 2021 ஆம் ஆண்டில் நடைபெற்ற சட்டமன்றத் தேர்தலில் திருப்பரங்குன்றம் தொகுதியில் இருந்து அதிமுக சார்பில் சட்டமன்ற உறுப்பினரானார். இவர் இந்தியத் தேசிய காங்கிரசு (செகசீவன்ராம்) வேட்பாளராகப் போட்டியிட்டார்.

## உசாத்துணைகள்

பகுப்பு:மதுரை மக்கள்
பகுப்பு:மதுரை மேயர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:1949 பிறப்புகள்
பகுப்பு:வாழும் மக்கள்
பகுப்பு:மாநிலங்களவை உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
கர்தினால் குழாமின் பொருளாளர்

**கர்தினால் குழாமின் பொருளாளர்** () இவர் கத்தோலிக்கத் திருச்சபையில் கர்தினால் குழாமின் கணக்கர் ஆவார். கர்தினால் குழாமின் அனைத்துச் சொத்துக்களையும், அவற்றின் பராமரிப்பு , நிதி மற்றும் வருவாயினை நிர்வகிப்பது இவரின் பணியாக இருந்தது. மேலும் இறந்த கர்தினாலுக்காகத் திருப்பலி நிறைவேற்றுவதும், ஆலோசனைக்குழுவின் செயல்பாடுகளைப் பதிவு செய்வதும் இவரின் பணியாக இருந்தது.

1150இல் திருத்தந்தை மூன்றாம் யூஜினால் இப்பதவி நிறுவப்பட்டதாக எண்ணப்பட்டாலும் திருத்தந்தை மூன்றாம் இன்னசெண்டின் காலம் வரை, குறிப்பாக 1272க்கு முன்னர் இப்பதவி இருந்ததற்குச் சான்றாக எவ்வித ஆவணமும் இல்லை. 

1997இல் இப்பதவி தேவையற்றதானதால், கலைக்கப்பட்டது.

## மேற்கோள்கள்


பகுப்பு:கர்தினால்கள்
பகுப்பு:திருச்சபைப் பட்டங்கள்
அ. வின்சென்ட்

**அலோய்சியசு வின்சென்ட்** (*Aloysius Vincent*, 14 சூன் 1928 – 25 பெப்ரவரி 2015) 1960ஆம் ஆண்டு முதல் மலையாளம், தமிழ், தெலுங்கு மற்றும் இந்தி திரைப்படங்களில் ஒளிப்பதிவாளராகவும், இயக்குநராகவும் பணியாற்றியவர். கேரள மாநிலத்தின் கோழிக்கோட்டில் பிறந்த, இவர்  தமிழ்த் திரைப்பட இயக்குநர் சிறீதருடன் பல சிறப்பானப் படங்களில் பணி புரிந்துள்ளார். 1974ஆம் ஆண்டில் வெளியான *பிரேம்நகர்* என்ற தெலுங்கு படத்திற்காக பிலிம்பேர் விருது பெற்றுள்ளார். இவரது கடைசி மலையாளத் திரைப்படமாக 1985இல் வெளியான  முப்பரிமாணத் திரைப்படமான *பவுர்ணமி இராவில்* அமைந்தது. 
2003ஆம் ஆண்டில் *இந்திய ஒளிப்பதிவாளர் சங்கம்* (ISC) இவருக்கு கே. கே. மகசன், வி.கே.மூர்த்தியுடன் கௌரவ அங்கத்துவம் வழங்கியது.

உடல் நலக்குறைவால் 25 பிப்ரவரி 2015 அன்று தனது 86ஆவது அகவையில் சென்னையில் காலமானார்.

## ஒளிப்பதிவு செய்த சில திரைப்படங்கள்
# அமரதீபம் (1957)
# உத்தம புத்திரன் (1958)
# கல்யாணப் பரிசு (1959)
# விடிவெள்ளி (1960)
# தேன் நிலவு (1961)
# போலீஸ்காரன் மகள் (1962)
# நெஞ்சம் மறப்பதில்லை (1963)
# காதலிக்க நேரமில்லை (1964)
# எங்க வீட்டுப் பிள்ளை (1965)
# அடிமைப்பெண் (1969)
# பிரேம் நகர் (தெலுங்கு) (1971)
# வசந்த மாளிகை (1972)
# கௌரவம் (1973)
# அன்னமய்யா (தெலுங்கு) (1997)

**இயக்கிய   திரைப்படங்கள்**
# துலாபாரம் (1969)
# நாம் பிறந்த மண் (1977)

## மேற்கோள்கள்

## வெளியிணைப்புகள்
*''Guiding light of Malayalam cinema''
*

பகுப்பு:2015 இறப்புகள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:1928 பிறப்புகள்
பகுப்பு:பிலிம்பேர் விருதுகள் வென்றவர்கள்
பகுப்பு:கேரள மாநில திரைப்பட விருது வென்றவர்கள்
கர்தினால் குழாம்

**கர்தினால் குழாம்** () என்பது கத்தோலிக்க திருச்சபையின் கர்தினால் அவையினைக்குறிக்கும். ஆலோசனைக்குழுக் கூட்டத்தில் திருத்தந்தைக்கு திருச்சபை விவகாரங்களில் அறிவுரைக்கூறுவது இக்குழுவின் முதன்மைப்பணியாகும். மேலும் இறப்பாலோ பணித்துறப்பாலோ திருத்தந்தையின் பணி இடம் காலியாகுபோது, ஒரு புதியத் திருத்தந்தையினை தேர்வு செய்வது இவர்களின் கடமையாகும். இக்குழாமுக்கு இரு திருத்தந்தையர்களின் ஆட்சிக்கு இடைப்பட்ட காலம் தவிற பிற காலகட்டத்தில் எவ்வித அதிகாரமும் கிடையாது. அக்காலகட்டத்திலும் கூட மிகவும் குறுகிய அதிகாரமே இவர்கள் பெறுவர்.

கர்தினால் குழு முதல்வர் மற்றும் துணை முதல்வர் ஆகியோர் கர்தினால் குழாம் கூடும்போது அக்கூட்டத்திற்குத் தலைமை வகிப்பர். புறநகர் ஆலய உரிமைத் தகுதி பெற்ற கர்தினால்கள் மட்டும் இப்பதவியினை வகிக்கலாம். தலைமை வகிப்பதைத்தவிர இவர்களுக்கு பிற கர்தினால்கள் மேல் எவ்வித அதிகாரமும் இல்லை.

வத்திக்கான் நகரின் கர்தினால் செயலர், உரோமை செயலகங்களின் தலைவர்கள், உரோமை ஆயர் பொதுப் பதில்குரு, வேனிசின் மறைமுதுவர், இலிஸ்பனின் மறைமுதுவர் ஆகியப்பதவிகளை வகிப்போர் கர்தினால்களாக இருப்பது வழக்கம். ஆயினும் இதற்கு சில தற்காலிக விதிவிலக்குகள் உண்டு.

வத்திக்கான் நாட்டின் சட்டப்படி சட்டவாக்க அவை, வத்திக்கான் நகருக்கான திருத்தந்தை ஆணைக்குழு ஆகியவற்றின் உறுப்பினர்கள் கர்தினால்களாக இருக்க வேண்டும்.

## மேற்கோள்கள்


*
கட்ச் பாலைவனம்

**கட்ச் பாலைவனம்** அல்லது **ரண் ஆஃப் கட்ச்** (Rann of Kutch)  ( ), *ரண்* என்ற குஜராத்திச் சொல்லுக்கு பாலைவனம் எனப் பொருள்.
 
உப்புக் கனிமங்கள் கொண்ட 10,000 சதுர மைல் பரப்பளவுடைய சதுப்பு நிலமாகும். இந்நிலப்பகுதி இந்தியாவின், குஜராத் மாநிலம், கட்ச் மாவட்டத்திலும், பாகிஸ்தான் நாட்டின் சிந்து மாநிலத்திலும் பரந்து உள்ளது.

குஜராத்தில் உள்ள 'ரண் ஆஃப் கட்ச்' உலகின் பெரிய **உப்பு பாலைவனம்** என்னும் சிறப்பை பெற்றுள்ளது. அகமதாபாத்திலிருந்து 320 கி.மீ., தொலைவில் ரான் ஆப் கட்ச் உள்ளது. உப்பு கலந்த களிமண் நிலம் கொண்டது. *பன்னி* எனப்படும்  புல்வெளி பகுதிகள் ரான் ஆப் கட்ச் கொண்டிருப்பதால் கால்நடை வளர்ப்பு மற்றும் பால் உற்பத்தி தொழில் சிறப்பாக உள்ளது..

ரண் ஆஃப் கட்ச் பகுதி, கட்ச்சின் பெரிய பருவகால உவர் சதுப்பு நிலம் (Great Raan of Kutch) என்றும் சிறிய ரண் ஆஃப் கட்ச் (Little Raan of Kutch) என்று இரண்டு முக்கியப் பகுதிகளாக அமைந்துள்ளது.

இங்கு வளரும் சதுப்பு நில அலையாத்தித் தாவரங்கள், இப்பகுதிக்கு இயற்கை அரணாக  உள்ளன. . நீல்காய் எனப்படும் மான்கள் மற்றும் ஆசியக் காட்டுக் கழுதைகள் இனங்கள் இப்பகுதியில் அதிகம் உள்ளன.

## வனவிலங்கு சரணாலயங்களும் காப்புக்காடுகளும்
ரண் ஆஃப் கட்ச் பகுதியில் அமைந்துள்ள வனவிலங்குகள் சரணாலயங்கள் மற்றும் காப்புக்காடுகள்:
# இந்திய காட்டு கழுதை சரணாலயம்
# கட்ச் பாலைவன விலங்குகள் காப்பகம்
# கட்ச் பஸ்தர் வனவிலங்குகள் காப்பகம்
# பன்னி புல்வெளி காப்புக் காடுகள்
# சாரி-தந்து சதுப்புநில காப்புக் காடுகள்

## படக்காட்சியகம்

Image:Ecoregion IM0901.svg|ரண் ஆஃப் கட்ச், வெள்ளைப் பாலை நிலம் 
File:Rann of Kutch - Highest Point.jpg|ரண் ஆஃப் கட்சின் உயரமான இடம்


## இதனையும் காண்க
* கச்சு மாவட்டம்
* கட்ச் இராச்சியம்
* கட்ச் பாலைவனம்
* கட்ச்சின் பெரிய பருவகால உவர் சதுப்பு நிலம்
* கட்சின் சிறிய பருவகால உவர் சதுப்பு நிலம்
* கட்ச் வளைகுடா

## மேற்கோள்கள்


பகுப்பு:கட்சு மாவட்டம்
பகுப்பு:குஜராத்தின் புவியியல்
வத்திக்கான் நகரின் கர்தினால் செயலர்

**வத்திக்கான் நகரின் கர்தினால் செயலர்** அல்லது **வத்திக்கான் நகருக்கான திருத்தந்தையின் செயலர்** அல்லது **திருப்பீடச் செயலர்** என்பவர் உரோமை செயலகங்களில் முகவும் குறிக்கத்தக்கதும், பழையதுமான வத்திக்கான் செயலகத்தின் தலைவர் ஆவர். வத்திக்கான் நகர் மற்றும் திருப்பீடம் ஆகியவற்றின் அரசியல் மற்றும் வெளியுறவு செயல்பாடுகளை இச்செயலகம் திருத்தந்தையின் பெயரால் செய்கின்றது. தற்போதய செயலர் கர்தினால் பெத்ரோ பெரோலின் ஆவார்.

செயலரை நியமிப்பவர் திருத்தந்தை ஆவார். இப்பதவியினை வகிப்பவர் ஒரு கர்தினாலாக இருக்க வேண்டும். இப்பதவி இடம் காலியானால், கர்தினால் அல்லாத ஒருவர் சார்பு-நிலை செயலராக (Pro-Secretary) இப்பதவியினை வகிக்கலாம். திருத்தந்தையின் ஆட்சிப்பீடம் காலியாகும் போது இவரின் பதவிக்காலம் முடிவுறும்.

## மேற்கோள்கள்


பகுப்பு:கர்தினால்கள்
பகுப்பு:வத்திக்கான்
பகுப்பு:திருச்சபைப் பட்டங்கள்
சங்கவை (நாவல்)

**சங்கவை** என்பது ஜோசஃபின் ஜெயசாந்தி எழுதிய ஒரு புதினம் ஆகும். கல்லூரிப் படிப்பிற்காக திருநெல்வேலியிலிருந்து சென்னைக்குச் சென்று விடுதியில் தங்கி படிக்கும் பிரதான கதாபாத்திரம் சங்கவை. தமிழ்ச்செல்வி மற்றும் ஈஸ்வரி அவளது தோழியர். இந்த மூன்று பெண்களின் கல்லூரி வாழ்க்கை மற்றும் அவர்கள் சார்ந்திருக்கும் ஊர்களில் நடக்கும் சம்பவங்கள் கதையாகப் புனையப்பட்டுள்ளது.

## சிறப்பு
927 பக்கங்களைக் கொண்ட சங்கவை, தமிழில் பெண் எழுத்தாளரால் எழுதப்பட்டுள்ள மிக நீண்ட புதினம் என்ற பெருமையைப் பெற்றுள்ளது.

## விமர்சனங்கள்
ஆயிஷா இரா. நடராசன் 'படித்ததில் பிடித்தது 50க்கு 50' என்கிற தலைப்பில் எழுதிய கட்டுரையில் மிகப் பெரிய நாவல், பெண் கல்வி பற்றிய நாவல் எனக் குறிப்பிட்டிருப்பதோடு பல்வேறு அதிர்ச்சிகளை எதிர்கொள்ளச் செய்கிற நாவல் என்றும் குறிப்பிடுகிறார்.

எழுத்தாளர் இமையம் அண்ணாமலை எழுதியுள்ள விமர்சனக் கட்டுரையில், "சங்கவை ஒரு நாவலல்ல. பல நாவல்களின் தொகுப்பு." என்று எழுதியுள்ளார்.

## விருது
2015-ம் ஆண்டிற்கான திருமதி ரங்கம்மாள் தமிழ் நாவல் பரிசு சங்கவை நாவலுக்கு கஸ்தூரி சீனிவாசன் அறநிலையத்தின் வழி கிடைத்த முதல் அங்கீகாரம்.

2016-ம் ஆண்டு திருப்பூர் இலக்கிய விருது விழாவில் சிறந்த தமிழ் நாவலுக்கான பரிசு சங்கவை நாவலுக்கு கிடைத்தது. இவ்விருது கவிஞர் சுகந்தி சுப்பிரமணியம் நினைவாக வழங்கப்படுவதாகும்.

## மேற்கோள்கள்

## வெளி இணைப்புகள்
* சங்கவை நாவலின் முதல் பத்து அத்தியாயங்கள் 
* சங்கவை நாவல் விமர்சனம் - எழுத்தாளர் இமையம் அண்ணாமலை
* திருமதி ரங்கம்மாள் தமிழ் நாவல் பரிசு அறிவிப்பு - 2015

பகுப்பு:தமிழ்ப் புதினங்கள்
பகுப்பு:2014 தமிழ் நூல்கள்
தூய உரோமைத் திருச்சபையின் பொருளாளர்

**தூய உரோமைத் திருச்சபையின் பொருளாளர்**  என்பது கத்தோலிக்க திருச்சபையின் மிகவும் குறிக்கத்தக்க ஆட்சிப்பணிகளில் ஒன்றாகும். திரு ஆட்சிப்பீடத்தின் சொத்து மற்றும் வருவாயினை நிர்வகிக்கும் பொறுப்பு இவருடையதாகும். முக்காலத்தில் திருத்தந்தை நாடுகளின் நிதி நிர்வாகமும் இவருடையதாக இருந்தது.

வத்திக்கான் நாட்டின் சட்டப்படி இப்பதவியினை ஒரு கர்தினால் மட்டுமே வகிக்க முடியும். இவ்வழக்கம் 15ம் நூற்றாண்டிற்கு முன் இருந்ததற்குச் சான்றில்லை. இப்பதவியினை வகிப்பவரின் ஆட்சி முத்திரையில் தங்கம் மற்றும் வெள்ளி சாவிகளுடன் சிவப்பு மற்றும் மஞ்சள் நிற பட்டைகளை உடைய குடை பொறிக்கப்பட்டிருக்கும். இவையே இரு திருத்தந்தையர்களின் ஆட்சிக்கு இடைப்பட்ட காலத்தில் திரு ஆட்சிப்பீடத்தின் சின்னமுமாகும்.

டிசம்பர் 20, 2014 அன்று திருத்தந்தை பிரான்சிசு கர்தினால் ஜீன்-லூயிஸ் தாவ்ரானை தூய உரோமைத் திருச்சபையின் பொருளாளராக நியமித்தார்.

## பணிப்பொறுப்புகள்

இப்பதவியினை வகிப்போர் திருத்தந்தையின் இறப்பை உறுதிசெய்ய வேண்டும். மருத்துவரால் திருத்தந்தை இறந்ததாக அறிவிக்கப்பட்டதை உறுதி செய்தப்பின்பு திருத்தந்தையின் மோதிரத்தைப் பிற கர்தினால்களின் முன்னிலையில் இவர் உடைக்க வேண்டும். போலி ஆவணங்கள் உருவாக்காமல் தடுப்பதற்கும் திருத்தந்தையின் ஆட்சி முடிவுற்றது என்பதை குறிப்பதற்கும் இவ்வாறு செய்யப்படுகின்றது. இதன்பின்னர் பொருளாளர் உரோமைச் செயலகங்களுக்கு, குறிப்பாக கர்தினால் குழு முதல்வருக்கு திருத்தந்தையின் இறப்புச்செய்தியினை அறிவிப்பார். திருத்தந்தையின் இறப்புச்சடங்குகளுக்கும் புதிய திருத்தந்தைத் தேர்தலுக்கும் ஏற்பாடு செய்வார்.

புதிய திருத்தந்தை தேர்வு செய்யப்படும் வரை, இரு திருத்தந்தையர்களின் ஆட்சிக்கு இடைப்பட்ட காலத்தில் இவரே வத்திக்கான் நகரின் நாட்டுத் தலைவர் பணியினை செய்வார். எனினும் இக்காலத்தில் இவர் கத்தோலிக்க திருச்சபையின் தலைவர் அல்ல என்பது குறிக்கத்தக்கது. இக்காலத்தில் கத்தோலிக்க திருச்சபையினை வழிநடத்தும் பணி கர்தினால் குழாமுக்கு உரியது ஆகும்.

## மேற்கோள்கள்


பகுப்பு:கர்தினால்கள்
பகுப்பு:வத்திக்கான்
பகுப்பு:திருப்பீடம்
பகுப்பு:திருச்சபைப் பட்டங்கள்
ஏர் நியூசிலாந்து

thumb|1970களில் சிட்னி வானூர்தி நிலையத்தில் டக்ளசு DC-8 வானூர்தி. டிசி-8 இயக்கிய முதல் சேவைநிறுவனங்களில் ஏர் நியூசிலாந்தும் ஒன்று. ''தெற்குச் சிலுவை'' தரித்த வாலுடன்  1973க்கு முந்தைய  வண்ணப்பாணியைக் காண்க.
thumb|மக்டொனால்டு டக்ளசு டிசி-8 1973க்கு முன்பு விற்கப்பட்டது. தற்போது  எங்கும் காண்கின்ற ''கொரு சின்னத்தை'' முதலில் தாங்கியவை ஏர் நியூசி வானூர்திகளாகும்.
**ஏர் நியூசிலாந்து லிமிடெட்** நியூசிலாந்து நாட்டுடன் இணைந்த தேசிய அளவிலான விமானச் சேவையாகும். நியூசிலாந்தின் ஆக்லாந்து நகரை அடிப்படையாகக் கொண்டு செயல்படும் இந்த விமானச்சேவை 25 உள்நாட்டு இலக்குகளுக்கும், 26 சர்வதேச இலக்குகளுக்கும் செயல்படுகிறது. இதன் சர்வதேச விமானச் சேவை இலக்குகளில் ஆசியா, ஐரோப்பா, வட அமெரிக்கா மற்றும் ஓசியானியா பகுதிகளைச் சேர்ந்த 15 நாடுகள் அடங்கும். 1999 ஆம் ஆண்டு முதல் ஸ்டார் அலையன்ஸின் உறுப்பினராக ஏர் நியூசிலாந்து இருந்துவருகிறது.

*டஸ்மான் எம்பயர் ஏர்வேய்ஸ் லிமிடெட்* எனும் பெயருடன் 1940 ஆம் ஆண்டு ஏர் நியூசிலாந்து ஆரம்பிக்கப்பட்டது. 1965 ஆம் ஆண்டு இந்த நிறுவனம் முழுவதுமாக நியூசிலாந்து அரசாங்கத்துக்கு சொந்தமானது. அதன் பின்னர்தான் ஏர் நியூசிலாந்து என்று பெயர்மாற்றம் செய்யப்பட்டது. 1978 ஆம் ஆண்டுவரை சர்வதேச இலக்குகளாக மட்டுமே நியூசிலாந்து அரசு ஏர் நியூசிலாந்து நிறுவனத்தின் விமானச் சேவைகளைப் பயன்படுத்திவந்தது. பின்னர் நியூசிலாந்து தேசிய ஏர்வேஸ் கார்பரேஷனுடன் இணைந்து நியூசிலாந்து நாட்டின் உள்நாட்டு விமானச் சேவைகளையும் ஒன்றிணைத்து கொண்டது நியூசிலாந்து அரசு. இதன் மூலம் உள்நாட்டு மற்றும் வெளிநாட்டு விமானச் சேவைகளை ஏர் நியூசிலாந்து நிறுவனத்தின் மூலம் செய்ய முடிந்தது. 2008 ஆம் ஆண்டு கணக்கின்படி, ஏர் நியூசிலாந்து நிறுவனத்தின் மூலம் ஆண்டிற்கு சுமார் 11.7 மில்லியன் பயணிகள் விமானத்தில் பயணிப்பதாக தெரியவந்தது.

## ஏர் நியூசிலாந்து விமானச் சேவையின் உயர்தர வழித்தடங்கள்
மெல்போர்ன் – சிட்னி, சிட்னி – மெல்போர்ன், சேன் ஃபிரான்சிஸ்கோ – நியூயார்க் மற்றும் மெல்போர்ன் – பிரிஸ்பேன் போன்ற வழித்தடங்கள் ஏர் நியூசிலாந்து விமானச்சேவையின் முக்கிய உயர்தர வழித்தடங்கள் ஆகும். இந்த வழித்தடங்களில் வாரத்திற்கு முறையே  146, 143, 90 மற்றும் 79 விமானங்களை ஏர் நியூசிலாந்து செயல்படுத்துகிறது. மற்ற காரணங்களுக்காக இயக்கப்படும் வழித்தடங்களில் சிட்னி – ரரோடோங்கா மற்றும் மெல்போர்ன் – நியூகேஸ்டில் விமானங்கள் முக்கியமானவை.

## கோட்ஷேர் ஒப்பந்தங்கள்
ஏர் நியூசிலாந்து நிறுவனம் பின்வரும் விமானச்சேவை நிறுவனங்களுடன் கோட்ஷேர் ஒப்பந்தங்களைப் பகிர்ந்துள்ளது.
# ஏரோலினியாஸ் அர்ஜென்டினாஸ் (டிசம்பர் 2015 முதல் தொடங்கும்)
# ஏர் கனடா
# ஏர் சீனா
# ஏசியானா ஏர்லைன்ஸ்
# ஏர்கலின்
# ஏர் ரரோடோங்கா
# ஏர் டஹிட்டி நியு
# ஏர் வனௌடு
# அனைத்து நிப்பான் ஏர்வேய்ஸ்
# கத்தே பசிபிக்
# எடிஹட் ஏர்வேய்ஸ்
# பிஜி ஏர்வேய்ஸ்
# ஜெட் ஏர்வேய்ஸ்
# லுஃப்தான்ஸா
# சிங்கப்பூர் ஏர்லைன்ஸ்
# சவுத் ஆஃப்பிரிக்கன் ஏர்வேய்ஸ்
# தாய் ஏர்வேய்ஸ் இன்டர்நேஷனல்
# துர்கிஷ் ஏர்லைன்ஸ்
# யுனைடெட் ஏர்லைன்ஸ்
# விர்ஜின் அட்லாண்டிக் ஏர்வேய்ஸ்
# விர்ஜின் ஆஸ்திரேலியா

## விமானக் குழு
தற்போதைய விமானக்குழு

## முந்தைய விமானக்குழு

## குறிப்புகள்

பகுப்பு:விமானசேவை நிறுவனங்கள்
ஆயர் பொதுப் பதில்குரு

**ஆயர் பொதுப் பதில்குரு** அல்லது பொது வழக்கில் **முதன்மை குரு** () என்பவர் ஒரு மறைமாவட்ட ஆயரின் முதன்மையான பதில் ஆள் ஆவார். இப்பதவியினை வகிப்பவர், தமது பதவியின் வாயிலாக, சட்டத்தால் மறைமாவட்டம் முழுவதிலும் மறைமாவட்ட ஆயருக்குரிய அதே செயல்படுத்தும் அதிகாரத்தைக் கொண்டுள்ளார். அதாவது சட்டத்தால் ஆயரின் சிறப்பு ஆணை தேவைப்படும் காரியங்கள் தவிர, அனைத்து நிர்வாகச் செயல்களையும் நிறைவேற்ற அவர் அதிகாரம் கொண்டுள்ளார். இதனால் திருச்சபைச் சட்டப்படி ஒரு மறைமாவட்டத்தில் அம்மறைமாவட்ட ஆயருக்கு அடுத்து மிக உயரியப்பதவி இது ஆகும்.

இப்பதவி மேற்கத்திய கிறித்தவத்தில், குறிப்பாக கத்தோலிக்க திருச்சபை மற்றும் ஆங்கிலிக்க ஒன்றியத்தில் மட்டுமே இப்பட்டம் இப்பெயரில் வழங்கப்படுகின்றது. கிழக்கில் இப்பதவியினை *protosyncellus* என்று அழைப்பர்.

## மேற்கோள்கள்


பகுப்பு:திருச்சபைப் பட்டங்கள்